अधरतियाक शांत वातावरणमे पछवारी टोलसँ हल्ला उठलै. . भूत एलै. . . भूत एलै. . . सब किओ नथुनीक घर दिस दौड़ पड़ल । से ठिके ओकर पक्कापर उज्जर कपड़ा फहराइत देखाइ पड़लै । टोलबैया सबकें दऽ अदंक पैसि गेलै । सेदुखाबाली तऽ बेहोश होइत-होइत बचल । भीड़ जुटैत देख ओ भूत छरपानी दैत बारी धरि पहुँचि गेल । नथुनी हनुमान चलीसाक पाठ करऽ लागल । ओ भूत अपन हाथकेँ ठोरसँ सटा कऽ किछु मंत्र नथुनीक बेटी रधिया दिस फेकलक । ओहि मंत्रकें जखन रधिया लोकि रहल छल तऽ सभक मुँहपर डर छलै आ रधियाक ठोरपर मुस्की । 